جنوری آیی نینگ ۷ نچی کونیده فرانسه نینگ پاریس شهری ده شارلی ابدو مجله سی گه قره ته اویشتریلگن تروریستیک هجوم عاقبتیده ۱۲ کیشی جان بیردی. عینی دمده اوشبو حادثه عاقبتیده ۱۱ نفر یاره لندی. اوشبو هجوم نی اویشترگن ایککی نفر هجومچی چیت ایل لر گه قاچیش گه حرکت ایترایکن, بیر مطبوعه ده فرانسه پولیسی تمانیدن آتیب اولدیریلدی. خودی منه شو حادثه نینگ یوز بیرگن کون نینگ اوزی ده ینه پاریس ده بیر نفر تروریست بیر سوپر مارکیت ده ملکی لر نی گروگان آلدی. شوندای قیلیب اوشبو تروریست هم اولدیریلدی. اوشبو تروریستیک هجوم, هجومچی لرنینگ فرانسه تابعتی گه ایگه مسلمان لر دن عبارت ایکن لیک لری سببلی ینه ده مغلق بیر مسئله گه ایله نیب قالدی. شوندای قیلیب خلق ارا نشراتی اورگان لر خودی منه شو حادثه نی اسلامی تروریزم اوله راق بهالنتردی. حتی ایریم نشراتی اورگان لر اوشبو هجوم نی فرانسه نینگ سپتامبر آیی نینگ ۱۱ نچی کونی حادثه سی اوله راق قبول ایتیلیتگن لیگی نی بیلدیریش گه حرکت ایتدی. ینه اوشبو حادثه نینگ میلادی ۲۰۰۱ نچی ییلی سپتامبر آیی نینگ ۱۱ نچی کونیده امریکا ده اویشتریلگن تروریستیک هجوم بیلن ارتباطی نینگ موجود ایکن لیگی بیلدیریلدی. اوشبو فعالیت لر بیلن مسلمان لر, اسلام عالمی و مقدس اسلام دینی بیلن علاقه لی منفی بیر مفکوره نی تشکیل ایتیش گه تشبث قیلدی لر. اوشبو حرکت لرنینگ البته که تحقیق ایتیلیشی کیره ک. خوب اوشبو هجوم لرنینگ قندای قیلیب بهالنتریلیشی ضروری؟ اوشبو حادثه حقیقت دن هم فرانسه ده گی سپتامبر آیی نینگ ۱۱ نچی کونی حادثه سی دن عبارت می؟ قندای ریسک لر و خطر لرنینگ موجود بولیشی ممکن؟ بیرینچی دن فرانسه ده گی اوشبو هجوم نینگ تروریستیک بیر هجوم دن عبارت ایکن لیگی نی قبول ایتیش کیره ک. سببی نینگ نیمه بولیشی گه قره مسدن بوندای بیر هجوم نی حقلی اوله راق قبول ایتیش ممکن ایمس البته که. شوندای قیلیب تروریزم گه قرشی کوره ش بوییچه خلق ارا مقیاس ده اوز ارا همکارلیک میزانی نینگ آرتریلیشی کیره ک. اوشبو دایره ده ترکیه و باشقه کوپلب اولکه لر فرانسه جمهوررئیسی اولند گه تسلیت بیلدیررایکن, فرانسه بیلن همکارلیک گه تیارایکن لیگی نی بیلدیردی. اوشبو مجله گه قره تیلگن هجوم نینگ قاره له نیشی کیره ک ایکن لیگی دیک, خودی منه شو حادثه نینگ یوز بیریشی اوچون زمینه یره تگن فرانسه ده امنیتی ضعف نینگ هم تنقید ایتیلیشی ضروری بیر موضوع نی تشکیل ایتماقده. فرانسه پولیسی نینگ هجومچی لر نی اوزاق مدت دن بیری تعقیب ایتیتگن لیگی گه قره مسدن, هجومچی لر نینگ قندای قیلیب اوشبو هجوم نی اویشترگن بولیشی ممکن؟ حضرت محمد (ص) نینگ کاریکاتور لری اوچون تهدید ایتیلگن شارلی ابدو مجله سی نینگ امنیتی نیمه اوچون آلینه آلمه دی؟ و هجومچی لر نیمه اوچون جانلی بیر شکل ده اوشلنمه دی؟ خودی منه شو سئوال لر نینگ همه سی انسان لرنینگ فکری نی مشوش قیلماقده. فرانسه باش وزیری والس تمانیدن اعتراف ایتیلگن استخبارات ضعیف لیگی و پولیس لر بیلن علاقه لی معما لرنینگ ییچیلیشی کوتیلماقده ایدی. خوف سیزلیک بیلن علاقه لی ریسک نینگ معلوم قیلینیشی اوزی نینگ البته که خودی منه شو هجوم گه تیگیشلی بیر معذرت دن عبارت بولیشی ممکن ایمس. فرانسه دولتی و خلقی نینگ اوشبو هجوم لر گه قرشی عکس العملی نینگ ییترلیک ایکن لیگی نی ایسله تیب اوتیشی میز ممکن. اولند و والس بیلن بیرگه فرانسه خلقی تمانیدن بیریلگن بیانات لر هم امید بیروچی پیام لر دن عبارت ایدی. باش وزیر والس اوشبو هجوم لرنینگ بیر دین (اسلام) یاکه بیر تمان (مسلمان لر) گه باغلیق قیلینیب قویلیشی نینگ توغری بیر حرکت دن عبارت بولمیدیگن لیگی نی بیلدیردی. باشقه بیر تماندن ایسه تروریزم گه قرشی کوره ش نینگ حقوق نینگ برترلیگی دایره سیده بوله دیگن لیگی نی معلوم قیلگن ایدی. عینی دمده, میلادی ۲۰۰۱ نچی ییلی سپتامبر آیی نینگ ۱۱ نچی کونیده امریکا ده اویشتریلگن هجوم آرتیدن, امریکا قوشمه ایالت لری نینگ سابق دولت رهبری جورج بوش نینگ "یا بیز بیلن بیرگه سیز یاکه بیزنینگ دشمنی میز سیز" شکلی ده گی سوز لری بیلن بیرگه تروریزم گه قرشی کوره ش نی صلبیون اوروشی گه اوخشتگن لیگی کوزگه تشلنماقده. براق فرانسه نینگ آلیب بارگن سیاستی نینگ بوش نینگ اوشبو سیاستی دن فرقلی ایکن لیگی انیق بیر شکل ده کورینماقده. ایندی اوشبو جهت دن آلیب قره گنده پاریس ده گی خودی منه شو هجوم نی امریکا ده اویشتریلگن سپتامبر آیی نینگ ۱۱ نچی کونی هجومی گه اوخشه تیش ممکن ایمس البته که. باشقه بیر تماندن ایسه جنوری آیی نینگ ۱۱ نچی کونیده پاریس ده و باشقه کوپلب شهر لر ده تروریزم گه قرشی کوره ش بوییچه بیر اتحاد نمایش ایتیلدی. پاریس ده گی نمایش لر گه ۴۰ دن آرتیغراق دولت رهبری بیلن بیر قطارده, بیر میلیون دن آرتیغراق انسان اشتراک ایتدی. نمایش گه اولند و کامیرون سنگری غربی رهبر لر دن تشقری, ترکیه جمهوریتی باش وزیری احمد داوود اوغلی و فلسطین دولت رهبری محمود عباس سنگری مسلمان رهبر لر نینگ هم اشتراک ایتگن لیگی جوده مهم معنی گه ایگه. خودی منه شو وضعیت نینگ اوزی ایسه, تروریزم گه قرشی کوره ش نینگ خلق ارا مقیاس ده مدنیت لر و فرهنگ لر آره سیده جنجال لر گه سبب بولمیدیگن لیگی نی کورسه تیب بیردی. اوشبو جهت دن هم آلیب قره گنده فرانسه ده گی هجوم نینگ میلادی ۲۰۰۱ نچی ییلی سپتامبر آیی نینگ ۱۱ نچی کونیده امریکا قوشمه ایالت لری ده اویشتریلگن هجوم دن فرقلی ایکن لیگی کورینماقده. براق, پاریس ده جنوری آیی نینگ ۷ نچی کونیده اویشتریلگن اوشبو هجوم فرانسه و اوروپا ده قیین بیر دور نینگ باشلب کیتیشی گه سبب بوله دیگن دیک کورینماقده. خودی منه شو قیین چیلیک نینگ اوزی اوروپا ده موجود بولگن اسلام هراس لیک نینگ ینه ده آرتیب کیتیشی احتمالی دن عبارت. حاضرگی کونده فرانسه و باشقه اوروپا اولکه لری ده اسلام گه مخالف و اِرقچی گروه لرنینگ تنقید لری نینگ آرتیب کیتگن لیگی کوزگه تشلنماقده. خودی منه شو هجوم نینگ اِرقچی لر تمانیدن بیر تنقید موردی اوله راق استفاده ایتیلیشی احتمالی جوده هم یوقاری سویه ده. اوشبو گروه لرنینگ پروپاگند لری نینگ نتیجه بیریشی تقدیرده, اوروپا ده اسلام هراس لیک نینگ ینه ده خطرلیک بیر وضعیت گه کیلیب قالیشی احتمالی نینگ موجود ایکن لیگی نی ایسله تیب اوتیشی میز ممکن. اوشبو وضعیت نینگ اوزی فرانسه و دنیا نینگ باشقه اولکه لری ده یشیتگن مسلمان لر گه منفی تاثیر قالدیره دی. خودی منه شو هجوم لر بیلن هیچ قندای بیر ارتباطی بولمه گن و حتی اوشبو هجوم لر گه عکس العمل کورستگن میلیون لب مسلمان نینگ اساسی حق لری نینگ پایمال ایتیلیشی احتمالی موجود. اسلام هراس لیک نینگ کینگ قولاچ یاییب کیتیشی تقدیرده, حقوق نینگ برترلیگی, جرم لرنینگ شخص گه باغلیق ایکن لیگی, کوپ فرهنگلیلیک و انسان حق لری سنگری ارزش لر نینگ پایمال ایتیلیشی احتمالی هم موجود البته که. اوشبو ارزش لرنینگ پایمال ایتیلیشی ایسه, اوروپا بیرلیگی نینگ ۷۰ ییل دن بیری قوریش گه حرکت ایتیتگن اجتماعی تینچ لیک نینگ یوق بولیب کیتیشی معنی سی گه کیلماقده. شوندای قیلیب اسلام هراس لیک سببلی خلق ارا ارزش لر نینگ پایمال ایتیلیشی تقدیرده, حالی هم اوروپا بیرلیگی نینگ موجود ایکن لیگی توغری سیده بحث ایتیش قیین له شیب قاله دی. نتیجه ده اوروپا بیرلیگی نینگ ترقه لیب کیتیش احتمالی هم موجود البته که. بونینگ اوچون فرانسه و اوروپا نینگ باشقه اولکه لری نینگ جنوری آیی نینگ ۷ نچی کونیده پاریس ده اویشتریلگن هجوم نینگ میلادی ۲۰۰۱ نچی ییلی سپتامبر آیی نینگ ۱۱ نچی کونیده امریکا قوشمه ایالت لری ده اویشتریلگن هجوم گه اوخشه مه گن لیگی نی قبول ایتیشی کیره ک. اسلامی اولکه لر نینگ هم اوشبو وضعیت بوییچه تکمیل ایتوچی بیر رول اوینشی ضروری. همه نینگ تروریزم گه قرشی کوره ش آلیب باریشی کیره ایکن, براق, اوشبو پروسه نینگ معصوم انسان لر گه قرشی کوره ش گه ایله نیب کیتمس لیگی ضروری بیر موضوع نی تشکیل ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
